T.NUI03 - “Ti’aturi”
Ti’a, o te ti’ara’a ïa, ’āre’a te turi ra, o te hō’ē ïa ta’ata ’e’ita e fa’aro’o. 
Tera rā, te aura’a ato’a o te ti’aturi, a ti’a mai ’e a haere i mua. 
E ti’a ’ia tāmau noa i te nu’u, i te teretere ’e ’eiaha roa atu e fa’aru’e te fā.
E mea ti’a ’ia mana’o pūai ē : e mānuia vau noa atu te mau fifi e fa’aruruhia.
’Ua riro te ti’aturira’a ’ei parau pūai e te faufa’a, 
e fa’a’ohipa pinepine hia i roto i te orara’a.
E ti’aturi i tā ’outou mau moemoeā. 
Teie rā, ’e’ere te ti’aturira’a i te mana’o noa ē, e parau mau te hō’ē mea.
E fārerei tātou pā’ato’a i te mau taime fe’a’a, 
te mata’u i te pau e aore rā, te pe’ape’ara’a i te mānuia ’ore. 
E tauturu te ti’aturira’a ia tātou ’ia fa’a’oroma’i, ’ia tūtonu, māoti
i te fa’aru’e noa atu ē, e mea roa te tere.

’Ua riro te ti’aturira’a ’ei parau pūai e te faufa’a roa
nō taua tumu ra.
E nūna’a ti’aturi i te Atua te mā’ohi.
Tei piha’i iho noa ’ōia i te mau vāhi ato’a.
E ti’a nō te ta’u i te pūai mai te haruru pahū
E haere i te mau taime a hina’aro ai i te
paraparau e aore rā, e ’imi i te tahi arata’ira’a, ’āvei’a ora.
E fāriu atu ia na ra, e te vai noa ra ’ōia i reira, mā te
ti’aturi hōhonu atu ia na ra.

’Ua riro te ti’aturira’a ’ei parau mana ’e te faufa’a,
e fa’a’ohipa pinepine hia i roto i te orara’a. 
Mai te mahana ’ōia ia hiti i roto i te ’ā’au. E tāmāhanahana i te ferurira’a, e pura mai te 
hīro’a marū, e ’ana’ana mai te mata o te māramarama.

E fārerei tātou i te mau taime fe’a’a, te mata’u, 
te pau e aore rā, te pe’ape’a mā te mana’o ’ore ē eita e mānuia. 
E tauturu rā mā te fa’a’oroma’i māoti i te
fa’aru’e noa atu ē, e mea roa te tere.
’Ua riro te ti’aturira’a ’ei mā’a monamona nō te vārua,
E mea faufa’a ato’a ia ti’aturi i te Atua, nō te mea
tei piha’i iho ’ōia i te mau vāhi ato’a tā tātou e
haere i te mau taime a hina’aro ai e
paraparau e aore rā, e ’imi i te arata’ira’a, e fāriu
atu tātou ia na, e te vai noa ra oia i reira, mā te
ineine nō te fa’aro’o i te mau parau. 
Nō reira, a tū, a ti’a, a tuturi 
Eiaha e fa’aea…

